**О Б Я В Л Е Н И Е**

Във връзка с реализирането на Проект „Подкрепа за независим живот” в изпълнение на Договор BG05M9OP001-2.002 -0152-С001 по процедура BG05M9OP001-2.002 „Независим живот” по Оперативна програма „Развитие на човешките ресурси” 2014-2020 , Община Велико Търново ОБЯВЯВА, че от **01.04.2016 г.** приема документи от кандидати за потребители на интегрирани социално- здравни услуги и психологическо консултиране, предоставяни от Център за почасови услуги за социално включване в общността или в домашна среда**.**

**Потребители** на интегрирани социално – здравни услуги и психологическо консултиране могат да бъдат следните групи:

* лица с увреждания, в т.ч. и деца с увреждания и техните семейства;
* хора над 65 г., които са в частична или пълна невъзможност за самообслужване или в риск от социална изолация.

**Необходимите документи за кандидатстване** са следните:

* Заявление - декларация (по образец);
* Документ за самоличност (за справка) , ако кандидат за потребител е дете – удостоверение за раждане (за справка);
* Документ за самоличност на законния представител – родител, настойник,попечител (за справка);
* Експертно решение на ТЕЛК/НЕЛК (копие);
* Медицински протокол на ЛКК (копие);
* Други медицински документи – актуална епикриза и др. (копие);
* Пълномощно (в случай, че документите не се подават лично от кандидата за потребител).

Лицата, които желаят да ползват интегрирани социално – здравни услуги и психологическо консултиране по проекта следва да подават документи в сградата на Община Велико Търново, пл. „Майка България“ № 2, ет. 2 в стая 218. Документи от кандидати за потребители ще се приемат през целия период на изпълнение на проектните дейности.

Заявление - декларация (по образец) кандидатите за потребители могат да получат от стая 218, ет. 2 в сградата на Община Велико Търново или да бъдат изтеглени от сайта на Община Велико Търново на адрес: [www.veliko-turnovo.bg](http://www.veliko-turnovo.bg).

За допълнителна информация: тел. 062/ 619 220 – Дирекция „Социални дейности и здравеопазване” в Община Велико Търново.